messages: Loe läbi uudis ja anna sellele lühike kokkuvõte ühe või kahe lausega. Vastus peab olema ainult eesti keeles!
  
  Tekst:
  
  Tartu vangla hinnangul on tõenäosus, et Herman Simm kahe aasta jooksul uue kuriteo sooritab 11 protsenti. Samas toetasid nii vangla kui prokuratuur Simmi ennetähtaegset vabastamist. Tartu maakohtu kohtuniku Anne-Marie Kerassimovi sõnul pole kellegi arvamus kohtule siduv. Loomulikult oli see väga tõsine kaalutlusotsus. Põhjuseid, miks Herman Simm ennetähtaegselt vabastada on kohtuotsusest terve nimekiri. Herman Simm on vangistuses läbinud sotsiaalprogrammid. Ta on korrektselt täitnud vangla eeskirju. Ta on kaplanitega suhelnud. Kuna Simmi karistuse alguses koos teistega jumalateenistusele ei lubatud, palus ta kaplanilt eraldi armulauda. Hiljem on Simm osalenud piiblitundides jumalateenistustel ja pühakirja lugemisel. Ka vabaduses soovib Ta elada kristlikult. Kohtuistungil kinnitas Herman Simm, et ta on oma kuriteost aru saanud ja kahetseb toimunut. Seda enam, et pärast kinni pidamist katkesid tema suhted nii tütre kui kasupojaga. Lootus saada lastelt andeks, võib mõjutada teda edaspidi hoiduma uute kuritegude toimepanemisest. Samas on kohtule oluline, et ennetähtaegselt vabanevat inimest keegi ikkagi ootaks. Herman Simmi ootab naine, kes võib aidata tal muuhulgas tasuda riigi ees laiuvat enam kui miljoni eurost võlga. Herman Simm ise andis lubaduse, et tema sooviks on igakuiselt kuni katseaja lõpuni tasuda vähemalt 100 eurot kuus. Kohtumääruses märgitakse eraldi ära ka peagi 73 aastaseks saava Simmi tervis. Üldiselt õiguskirjanduses ollakse seisukohal, et nii vanad inimesed ei soovi just omaealisuse tõttu toime panna uusi kuritegusid, mis ju tähendaks nende vangistust sisuliselt elupäevade lõpuni. Kohus hindas ka seda, kas Simmil üldse oleks võimalik oma kuritegelikku teed jätkata. Üldine tõdemus on, et vaevalt Simm uuesti tundlikule infole ligi lastaks, pealegi on Simni kriminaalhooldaja kui tõenäoliselt ka teiste organite jälgimise all. Anne-Maria Kerassimov tõdeb, et Simmi kuritegu oli räige, kuid seadus lubab kaaluda kõigi kinnipeetavate ennetähtaegset vabastamist. Justiitsminister Raivo aeg ongi algatanud seadusemuudatuse, mis muudaks teatud kuritegude puhul ennetähtaegse vabastamise võimatu. Anne-Marie Gerassimov ütleb, et ka seadusemuudatus peab olema kooskõlas Eesti põhiseaduse ja rahvusvahelise õigusega. Sellele on ka vihjanud Euroopa Inimõiguste kohus, et näiteks ka eluaegsetel vangidel peab olema võimalus vabaneda ennetähtaegselt. Selline mehhanism peab seaduses olema fikseeritud. Olukord, kus vabanemislootus üldse puudub, on alandav ja konventsiooniga vastuolus, leiab kohus.
messages: user
messages: Kohut julgustas Herman Simmi ennetähtaegselt vabastama nii riigireeturi kahetsus, vanglas leitud usk, kui lootus lastega ära leppida. Vanalt ja haigelt inimeselt uusi kuritegusid ei oodata.
messages: assistant